Vilnius, 2025 m. rugpjūčio 27 d.

# Aktualu pirkėjams: „Lidl“ skelbia parduotuvių rudens darbo laiką

**Žemų kainų prekybos tinklas „Lidl“ skelbia parduotuvių rudens darbo laiką. Nuo rugsėjo 1 dienos darbo laiko pokyčiai įsigalios „Lidl“ parduotuvėje Palangoje, o dar 21-oje parduotuvėje naujas darbo laikas įsigalios nuo rugsėjo 15 dienos. Likusios prekybos tinklo parduotuvės ir toliau dirbs įprastu darbo grafiku.**

Parduotuvių darbo laiko pokyčiai įsigalios dalyje parduotuvių Vilniuje, Kaune, Klaipėdoje, Utenoje, Palangoje, Panevėžyje, Molėtuose, Marijampolėje ir Kretingoje. Rudenį ir žiemą dalies parduotuvių darbo laikas sutrumpės valanda vakare – vietoj 23 val., parduotuvės baigs darbą 22 valandą. Kai kur parduotuvės pirkėjų lauks valanda vėliau ryte – vietoj 7 val., jos darbą pradės 8 val. ryte.

Nuo rugsėjo 1 dienos keičiasi „Lidl“ parduotuvės Palangoje darbo laikas. Vasaros sezonu ši parduotuvė dirbo nuo 7 iki 24 val., o prasidėjus rudens sezonui, pirkėjai pajūrio mieste apsipirkti galės nuo 8 iki 22 valandos. Nuo rugsėjo 15 dienos darbo laikas pasikeis dar 21-oje „Lidl“ parduotuvėje.

„Rudenį kiek keičiasi mūsų apsipirkimo įpročiai – aktualiau tampa apsipirkti po darbo, taip pat sumažėja klientų srautai kurortiniuose miestuose. Atsižvelgdami į šiuos pokyčius, siekiame užtikrinti, kad mūsų klientai galėtų apsilankyti jiems patogiu metu ir apsipirkti už įprastą žemą „Lidl“ kainą“, – teigė „Lidl Lietuva“ korporatyvinių reikalų ir komunikacijos vadovas Antanas Bubnelis.

Prekybos tinkle „Lidl“ Lietuvoje šiuo metu dirba daugiau nei 2,8 tūkst. darbuotojų. Remiantis „Rekvizitai.lt“ duomenimis, balandžio–birželio mėnesiais vidutinis atlyginimas įmonėje siekė 2371,17 eurų (prieš mokesčius) ir buvo didžiausias tarp penkių didžiųjų šalies prekybos tinklų.

Visą informaciją apie parduotuvių darbo laikus pirkėjai gali rasti prekybos tinklo [svetainėje](https://www.lidl.lt/) bei „Lidl Plus“ programėlėje. Čia taip pat galima susipažinti su žemų kainų pasiūlymais ir rasti savaitines akcijas. „Lidl Plus“ programėlėje taip pat pateikiami išskirtiniai pasiūlymai, leidžiantys sutaupyti.

Žemų kainų ir aukštos kokybės pasiūlymais galima pasinaudoti 82 „Lidl“ parduotuvėse 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**„Lidl“ parduotuvės, kurių darbo laikas keičiasi:**

|  |  |  |  |
| --- | --- | --- | --- |
| **Miestas** | **Adresas** | **Dabartinis darbo laikas** | **Darbo laikas nuo rugsėjo 1 d.** |
| Palanga | Klaipėdos pl. 59 | 07:00-24:00 | 08:00-22:00 |

|  |  |  |  |
| --- | --- | --- | --- |
| **Miestas** | **Adresas** | **Dabartinis darbo laikas** | **Darbo laikas nuo rugsėjo 15 d.** |
| Vilnius  Vilnius  Vilnius  Vilnius  Vilnius  Vilnius  Vilnius | Virbeliškių g. 2  Kalvarijų g. 180  Rasų g. 9A  Sausio 13-osios g. 3  Rinktinės g. 60  L. Asanavičiūtės g. 1H  Stanevičiaus g. 2A | 07:00-23:00  07:00-23:00  07:00-22:00  07:00-22:00  07:00-23:00  08:00-23:00  08:00-23:00 | 07:00-22:00  07:00-22:00  08:00-22:00  08:00-22:00  08:00-22:00  08:00-22:00  08:00-22:00 |
| Kaunas | Šiaurės pr. 1A | 07:00-22:00 | 08:00-22:00 |
| Kaunas | Veiverių g. 146 | 07:00-22:00 | 08:00-22:00 |
| Klaipėda  Klaipėda  Klaipėda  Klaipėda  Klaipėda  Klaipėda | Taikos pr. 66B  Smiltelės g. 19  Tilžės g. 56B  Liepojos g. 3  Statybininkų pr. 18  Piligrimų g. 2 | 07:00-23:00  07:00-23:00  08:00-23:00  08:00-23:00  08:00-23:00  08:00-23:00 | 07:00-22:00  07:00-22:00  08:00-22:00  08:00-22:00  08:00-22:00  08:00-22:00 |
| Kretinga | Žemaitės g. 12 | 07:00-23:00 | 08:00-22:00 |
| Marijampolė | Palangos g. 22 | 07:00-22:00 | 08:00-22:00 |
| Molėtai | Aplinkkelio g. 163 | 07:00-23:00 | 08:00-22:00 |
| Utena | Basanavičiaus g. 125A | 07:00-23:00 | 07:00-22:00 |
| Panevėžys  Panevėžys | Kosmonautų g. 14  Klaipėdos g. 109 | 07:00-23:00  07:00-22:00 | 07:00-22:00  08:00-22:00 |

**Daugiau informacijos:**

Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:lina.skersyte@lidl.lt)